**Klagevejledning - magtanvendelse efter serviceloven borgere med betydelig og varigt nedsat psykisk funktionsevne.**

(Slettes: Udleveres hurtigst muligt til borgeren, og senest 24 timer efter magtanvendelsen)

|  |
| --- |
| **Borgerens navn:** |

|  |
| --- |
| **Tilbuddets navn:** |

|  |
| --- |
| **Magtanvendelse:**Du har den (angiv dag/dato) været udsat for en magtanvendelse efter (angiv hjemmel og beskrivelse af indgrebstype, fx "fysisk fastholdelse efter servicelovens § 124 d). |

**Klagevejledning**

Du kan klage til kommunen over, at du har været udsat for en magtanvendelse.

Du kan klage skriftligt eller mundtligt. Din klage skal indgives til (indsæt handlekommunens navn).

Hvis magtanvendelsen er sket i et tilbud eller botilbud (på Socialområdet) i Randers Kommune, kan du indgive din klage til tilbuddets leder, som straks vil videresende din klage til centerlederen for det pågældende område i Randers Kommune.

Der gælder ingen klagefrist for klager til kommunen over magtanvendelse som personalet på tilbuddet har truffet beslutning om.

Hvis du ikke selv er i stand til at klage, kan dine pårørende, værge, fremtidsfuldmægtig eller anden repræsentant klage på vegne af dig. Lederen af tilbuddet har pligt til mindst en gang om måneden at orientere en af disse personer om, at du har været udsat for en magtanvendelse. Lederen vil samtidig give dine pårørende, værge, fremtidsfuldmægtige eller anden repræsentant den samme klagevejledning, som du har modtaget.

**Domstolsprøvelse af frihedsberøvelse**

(Slettes: Denne del skal kun medtages, hvis magtanvendelsen har medført en frihedsberøvelse. Dette kan f.eks. være tilfældet, hvis borgeren er tilbageholdt i sin bolig (forhindret i at forlade sin bolig) eller et opholdsrum eller er ført tilbage til boligen eller et opholdsrum. jf. i servicelovens § 124 d eller § 136 d (sidstnævnte bestemmelse vedrører kun målgruppen demente m.fl).

Hvis du har været udsat for en magtanvendelse, som indebærer, at du har været frihedsberøvet f.eks. hvis du har været tilbageholdt i din bolig eller er ført tilbage til din bolig eller opholdsrum, har du mulighed for at få magtanvendelsen prøvet ved domstolene. Når kommunen har behandlet din klage, skal kommunen vejlede dig om, hvordan du anlægger sagen. Kommunen skal også vejlede dig om, hvordan du får en advokat, der kan hjælpe dig i forbindelse med at varetage dine interesser i forbindelse med sagen.

Hvis du ikke selv er i stand til at klage, kan dine pårørende, værge, fremtidsfuldmægtig eller anden repræsentant klage og begære sagen indbragt ved domstolene på vegne af dig.

Hvis magtanvendelsen er sket i et tilbud eller botilbud (på Socialområdet) i Randers Kommune, kan du indgive din klage til tilbuddets leder, som straks vil videresende din klage til centerlederen for det pågældende område i Randers Kommune.

|  |  |
| --- | --- |
| Lederens underskrift: | Udleveringsdato: |

**Lovgrundlag**

***Serviceloven, lovbekendtgørelse nr. 1287 af 28.august 2020***

§ 133. Klager over personalets anvendelse af reglerne i §§ 124 b-124 d, § 136 a, stk. 1, og §§ 136 c-136 e kan indbringes for kommunalbestyrelsen af den person, som foranstaltningen vedrører.

*Stk. 2.* Klager over afgørelser truffet efter § 125, §§ 128-128 c, § 136 a, stk. 3, § 137 b og § 137 c, stk. 2, kan indbringes for Ankestyrelsen efter reglerne i kapitel 10 i lov om retssikkerhed og administration på det sociale område af den person, som afgørelsen vedrører.

*Stk. 3.* En pårørende, en værge, en fremtidsfuldmægtig eller en anden repræsentant for den person, som foranstaltningen vedrører, kan indbringe en klage efter stk. 1 og 2, når den person, som foranstaltningen eller afgørelsen vedrører, ikke selv er i stand til at klage.

(Slettes: Denne del skal kun medtages, hvis magtanvendelsen har medført en frihedsberøvelse og medtag kun den bestemmelse (§ 124d eller 136 d), der er relevant).

Kapitel 24

*Fastholdelse m.v.*

§ 124 d. Personalet kan fastholde, tilbageholde eller føre en person tilbage til boligen eller til et andet opholdsrum, når personen udviser en adfærd, der er til fare for den pågældende selv eller andre.

Stk. 2. En person, over for hvem der er foretaget indgreb efter stk. 1 for at forhindre den pågældende i at forlade boligen eller et opholdsrum eller for at føre den pågældende tilbage til boligen eller et opholdsrum, kan begære indgrebet indbragt for retten efter reglerne i retsplejelovens kapitel 43 a.

Stk. 3. Begæring efter stk. 2 kan indgives af en pårørende, en værge, en fremtidsfuldmægtig eller en anden repræsentant for den person, som foranstaltningen vedrører, når den person, som foranstaltningen vedrører, ikke selv er i stand til at indgive begæring.

Kapitel 24 b

*Fastholdelse m.v. ved meget grænseoverskridende eller meget konfliktskabende adfærd*

§ 136 d. Personalet kan fastholde, tilbageholde eller føre en person tilbage til egen bolig eller til et andet opholdsrum, hvis det er nødvendigt for at sikre en eller flere andres tryghed, værdighed og sikkerhed, når personen udviser en adfærd, der er meget grænseoverskridende eller meget konfliktskabende over for de øvrige personer på bo- og dagtilbuddet, eller i situationer, hvor en beboer på et bo- eller dagtilbud er gået ind i en anden beboers egen bolig, uden at den anden beboer ønsker det.

Stk. 2. En person, over for hvem der er foretaget indgreb efter stk. 1 for at forhindre den pågældende i at forlade boligen eller et opholdsrum eller for at føre den pågældende tilbage til boligen eller et opholdsrum, kan begære indgrebet indbragt for retten efter reglerne i retsplejelovens kapitel 43 a.

Stk. 3. Begæring efter stk. 2 kan indgives af en pårørende, en værge, en fremtidsfuldmægtig eller en anden repræsentant for den person, som foranstaltningen vedrører, når den person, som foranstaltningen vedrører, ikke selv er i stand til at indgive begæring.